עדי חתימה כרתי או עדי מסירה כרתי

הגהות אשר"י, גיטין פרק ב'

השיב רבינו שמחה, **גט שלא חתמו העדים בכתב ידן אלא הסופר חתמו כשר** אפי' לרבי מאיר דאמר עדי חתימה כרתי לא הוה מזוייף מתוכו דמדרבי אלעזר נשמע לר' מאיר כי היכי דלרבי אלעזר משתעי קרא דאיהו בעי למכתב ואפי' הכי בעל משוי שליח לכתיבה ואומר לסופר כתוב גט לאשתי, לרבי מאיר נמי דאמר "וכתב" אעדי חתימה קאי דגופו של גט אפי' מצאו באשפה וכו', **אם יאמרו לסופר חתום שמינו וחתמו כשר** כיון דחותמין לפניו והבעל נותנו לאשה לפנינו כשר.

כיון דלאו לראיה קאי שאם תעבירנו באש לאחר שקיבלתו לאלתר מגורשת והמביא גט ממדינת הים כשם שיכול לאמר על כתב הסופר שלא כתבו הבעל בפני נכתב כך יכול לומר בפני נכתב על חתימת הסופר...

ומודה רבי אלעזר דעדי חתימה כרתי בלא עדי מסירה דאו עדי חתימה או עדי מסירה כרתי לרבי אלעזר.

**ואין נראה בעיני כלל אלא כל הגט שעדיו אינם חתומין בכתב ידן הרי זה פסול גמור** כדמוכח באורך אם בא מעשה לידי אני פוסלו מיד. מא"ז

תלמוד בבלי גיטין דף ד.

אב אשי אמר הא מני ר' יהודה היא דתנן ר' יהודה פוסל עד שתהא כתיבתו וחתימתו בתלוש ומעיקרא מאי טעמא לא מוקמינן לה בר' יהודה מהדרינן אר"מ דסתם מתני' ר"מ מהדרינן אר' אלעזר דקי"ל הילכתא כוותיה בגיטין.

תוספות שם ד"ה דקיימא לן

דקיימא לן הלכה כר"א בגיטין... ולפיכך צריך ליזהר שיהו עדי מסירה בשעת נתינת הגט דאינהו כרתי דאי ליכא שם עדי מסירה אינה מגורשת אף על גב דאיכא עדי חתימה ולא מהני עדי חתימה אלא שאם ימותו עדי מסירה או ילכו להם למדינת הים שתינשא ע"י עדי חתימה דמסתמא בהכשר נעשה... אלא משמע דלעולם בעי ר' אלעזר עדי מסירה...

רמב"ם גרושין פרק א'

הלכה טו תקנת חכמים היא שיהיו העדים חותמין על הגט, שמא יתן לה גט בפני שנים וימותו ונמצא הגט שבידה כחרש מחרשי אדמה שהרי אין בו עדים, לפיכך תקנו שיעידו מתוכו, ואף על פי שהעדים בתוכו נותנו לה בפני שנים בין אותן העדים החתומין עליו בין בפני שנים אחרים שעיקר הגירושין בעידי מסירה.

הלכה טז **חתמו בו שנים ועבר ונתנו לה בינו לבינה או שנמצאו עידי מסירה פסולין הרי זה כשר** הואיל ועדים שבו כשרין והרי הגט יוצא מתחת ידה, ויש שהורה מן הגאונים שהוא פסול.

לחם משנה שם

[טז] ויש (מי) שהורה מן הגאונים שהוא פסול וכו'. כלומר כיון דרבנן אמרי בעינן עדי מסירה אם עבר על דברי חכמים פסול ורבינו סובר דהך עדי מסירה לא הוי אלא לכתחלה:

דברים פרק כ"ד

(א) כִּֽי־יִקַּ֥ח אִ֛ישׁ אִשָּׁ֖ה וּבְעָלָ֑הּ וְהָיָ֞ה אִם־לֹ֧א תִמְצָא־חֵ֣ן בְּעֵינָ֗יו כִּי־מָ֤צָא בָהּ֙ עֶרְוַ֣ת דָּבָ֔ר **וְכָ֨תַב לָ֜הּ סֵ֤פֶר כְּרִיתֻת֙** וְנָתַ֣ן בְּיָדָ֔הּ וְשִׁלְּחָ֖הּ מִבֵּיתֽוֹ:

רש"י, גיטין דף ג:

חתימה - לשמה בעי דכי כתיב וכתב לה אחתימה כתיב ...

ואי ר' אלעזר - דאמר מדאורייתא גט שאין עדיו חתומין עליו כשר אלמא וכתב כתיבה היא דמשמע.